Oroshigane

Oroshigane (おろし金/下ろし金) er et spesiallaget, fintannet rivjern for planteroten wasabi, daikonreddik, ingefær og andre vekster, urter eller røtter der et vanlig rivjern blir for grovtannet. Det brukes primært for å rive myke ingredienser til en nesten puréaktig konsistens.

Typiske karakteristika for oroshigane er:

 Vanligvis laget av metall, keramikk eller plast. Keramiske versjoner er populære for skånsom riving uten risiko for å kutte fingertuppene, og for å unngå metallisk smak eller lukt.
 Har små, fine, pigg-lignende tenner – ikke hull, som på de rivjern vi kjenner fra det norske kjøkken (noen design har begge deler). Rivemønsteret gir en jevn, fin tekstur som er ideell for sauser og dressinger.
 Utformet som en flat plate eller i skålform, ofte med en liten fordypning som samler opp saften fra ingrediensene.

Foruten masseproduserte varianter av oroshigane sies det at det beste er å rive wasabi på tørket haiskinn, som har en enda finere overflate – nesten som sandpapir.

 Referanser 

Kategori:Matlaging
Kategori:Kjøkkenutstyr
Kategori:Japansk mat